**Πρόσκληση Εθελοντικής Υποστήριξης του Πανελληνίου Πρωταθλήματος Ξιφασκίας Αθλητών με Αναπηρία 2022**

Η Σχολή Εφαρμοσμένων Τεχνών και Πολιτισμού του Πανεπιστημίου Δυτικής Αττικής προσκαλεί τις φοιτήτριες και τους φοιτητές του Πανεπιστημίου να συμμετάσχουν στην εθελοντική υποστήριξη της διοργάνωσης του Πανελληνίου Πρωταθλήματος Ξιφασκίας Αθλητών με Αναπηρία 2022, το Σάββατο 23 Ιουλίου στο Πανεπιστήμιο Δυτικής Αττικής στην Πανεπιστημιούπολη Άλσους Αιγάλεω.

Το Πανεπιστήμιο Δυτικής Αττικής και η Σχολή Εφαρμοσμένων Τεχνών και Πολιτισμού υποστηρίζει και προωθεί τα ίσα δικαιώματα στη συμμετοχή στις εκπαιδευτικές και τις αθλητικές δραστηριότητες και προσπαθεί να ενισχύσει με κάθε τρόπο την προσβασιμότητα.  Η εθελοντική δράση των φοιτητριών και των φοιτητών του Πανεπιστημίου μας είναι πολύτιμη για τη διοργάνωση των αγωνιστικών εκδηλώσεων ενώ παράλληλα αποτελούν την καλύτερη ευκαιρία γνωριμίας με τα παραολυμπιακά αθλήματα και τους παραολυμπιακούς αθλητές και αθλήτριες.

Οι ενδιαφερόμενες και ενδιαφερόμενοι που επιθυμούν να συμμετάσχουν μπορούν να συμπληρώσουν τα στοιχεία τους, μέχρι την Τετάρτη 20 Ιουλίου, στον παρακάτω σύνδεσμο:

<https://forms.office.com/r/9Bu8LaBjaA>

Μετά το τέλος της διοργάνωσης οι εθελόντριες και οι εθελοντές θα λάβουν βεβαίωση της συμμετοχής τους.